Universitatea Petrol – Gaze din Ploiești

**Documentele din dosarul de înscriere**

a) cererea de înscriere la concurs (Anexa 1- F 423.17/Ed.3), semnată de candidat, însoţită de o declaraţie pe proprie răspundere privind veridicitatea informațiilor incluse în dosar (Anexa 2 – F 424.17/Ed.2);

b) propunere de dezvoltare a carierei universitare a candidatului, atât din punct de vedere didactic, în cazul posturilor didactice, cât şi din punct de vedere al activităţilor de cercetare ştiinţifică. Propunerea, semnată pe fiecare pagină, se redactează de către candidat, cuprinde maximum 10 pagini şi este unul dintre principalele criterii de departajare a candidaţilor;

c) curriculum vitae al candidatului în format tipărit (model Europass), semnat pe fiecare pagină. Documentul se depune şi în format electronic;

d) lista de lucrări a candidatului în format tipărit, semnată pe fiecare pagină. Documentul se depune şi în format electronic;

e) fişa de verificare a îndeplinirii standardelor UPG de prezentare la concurs pentru posturile de asistent și de lector/șef de lucrări. Candidații la posturile de conferențiar și profesor vor întocmi o fișă de verificare a îndeplinirii standardelor minimale naționale pentru domeniul postului, conform ordinului de ministru în vigoare la momentul înscrierii la concurs (Anexa 3 – F 426.17/Ed.4). Fișa de verificare este semnată de candidat pe fiecare pagină;

f) lista citărilor lucrărilor publicate, în formatul prevăzut în Anexa 4 - F 382.16/Ed.3;

g) copia conform cu originalul a diplomei de doctor. În cazul în care diploma de doctor original nu este recunoscută în România, copie conform cu originalul a atestatului de recunoaştere sau de echivalare a acesteia. Certificarea conformității cu originalul a documentelor se va face de către secretarul șef al universității;

h) pentru studenții doctoranzi, adeverință eliberată de școala doctorală din care să rezulte statutul de doctorand în stagiu; i) rezumatul în limba română şi într-o limbă de circulaţie internaţională a tezei de doctorat, pe maxim o pagină pentru fiecare limbă;

j) declaraţie pe proprie răspundere a candidatului în care indică situațiile de incompatibilitate prevăzute de Legea învățământului superior nr.199/2023, cu modificările și completările ulterioare şi Metodologia-cadru de concurs (Anexa 5 – F 427.17/Ed.2) în cazul câștigării concursului sau lipsa acestor situații de incompatibilitate; k) declarație de non-plagiat (Anexa 6 – F 621.23/Ed.1);

l) declarație de consimțământ privind acordul pentru prelucrarea datelor cu caracter personal (Anexa 7- F 622.23/Ed.1);

m) copii ale altor diplome care atestă studiile candidatului: diploma de bacalaureat sau atestat de recunoaştere, diplomă de licenţă sau atestat de recunoaştere, diplomă de master sau atestat de recunoaştere, certificatul de absolvire a programului de formare psihopedagogică;

n) copii ale foilor matricole, suplimentelor la diplomă sau situaţiilor şcolare eliberate pentru fiecare ciclu de studii;

o) copia cărţii de identitate sau în cazul în care candidatul nu are o carte de identitate, a paşaportului sau a unui alt document de identitate întocmit într-un scop echivalent cărții de identitate ori pașaportului;

p) în cazul în care candidatul şi-a schimbat numele, copii după documente care atestă schimbarea numelui - certificat de căsătorie sau dovada schimbării numelui;

r) maximum 10 publicaţii, brevete sau alte lucrări ale candidatului, în format electronic, selecţionate de acesta şi considerate a fi cele mai relevante pentru realizările profesionale proprii;

s) pentru candidații la funcția de conferențiar universitar/cercetător științific gradul II, respective profesor universitar/cercetător științific gradul I: 3 scrisori de recomandare, conform art. 11;

t) certificat de cazier judiciar;

u) certificat de integritate comportamentală reglementat de Legea nr. 118/2019 privind Registrul național automatizat cu privire la persoanele care au comis infracțiuni sexuale,de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare;

v) certificat medical eliberat, eliberat pe un formular specific adoptat prin ordin comun al ministrului educației și ministrului sănătății;

x) avizul medical pentru exercitarea profesiei didactice, eliberat conform prevederilor ordinului comun al ministrului educației și ministrului sănătății;

y) un USB, cu întreg conţinutul dosarului scanat, în vederea transmiterii către comisia de concurs;

Notă: toate paginile din dosar vor fi numerotate.